ดักเก็บ BTS ก่อนขึ้น XD ปันผล 0.175 บาท/หุ้น เคาะจ่าย18 ส.ค.นี้
ดักเก็บ BTS ก่อนขึ้น XD พรุ่งนี้ (1 ส.ค.) ปันผล 0.175 บาทต่อหุ้น เคาะจ่าย 18 ส.ค.60
31 ก.ค. 2560

ผู้สื่อข่าวรายงานว่า ในวันที่ (1 ส.ค.) บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS จะขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) โดยจ่ายปันผลจากกำไรสุทธิและกำไรสะสม ในอัตราปันผลเป็นเงินสด 0.175 บาทต่อหุ้น กำหนดวันจ่ายปันผล 18 ส.ค. 2560
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันที่ขึ้น XD จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล